Սուրբ Էջմիածնի Մայր Տաճարի զանգերը երէկ առաւօտեան կանուխ ժամերուն ղօղանջեցին՝ ազդարարելով հայրապետական մեծահանդէս Ս. Պատարագի սկիզբը։ Նորին Սրբութիւնը հայրապետական լրիւ հանդերձանքի մէջ, ամպհովանիի տակ, ծանրաշուք թափօրով մը առաջնորդուեցաւ Մայր Տաճար, ուր մատոյց տաղաւարի Ս. Պատարագը։ Առընթերակայ էին Մայր Աթոռ Սուրբ Էջմիածնի լուսարարապետ Տ. Յովնան Եպսկ. Յակոբեան եւ Մայր Աթոռի վարչատնտեսական բաժնի տնօրէն Տ. Մուշեղ Եպսկ. Պապայեան։